Mynbaas ondersoek vir seksuele teistering | Maroela Media
Mynbaas ondersoek vir seksuele teistering
Die Assmang-groep se Black Rock-mangaanertsmyn in die Noord-Kaap ondersoek ŉ interne klagte van seksuele teistering waarby ŉ bestuurder en ŉ vrouewerker betrek word.
Die ondersoek is van stapel gestuur nadat beamptes van die National Union of Mineworkers (NUM) die saak verlede week by die topbestuur van die myn aangemeld en versoek het dat die bestuurder geskors word.
NUM het die mynbestuur Maandag daarvan beskuldig dat hulle die voorval onder die mat wil invee. “Wat NUM die meeste ontstel is die manier hoe die werker hanteer is toe sy die seksuele teistering teen haar bestuurder aangemeld het. Sy is deur die myn aangekla, geskors en aangesê om ŉ indringende poligraaftoets te ondergaan,” het Livhuwani Mammburu, NUM se woordvoerder, gesê.
Jongisa Magagula, ŉ woordvoerder vir Assmang, het Woensdag bevestig dat die seksuele teistering-aantygings behoorlik ondersoek word.
“Ja, ŉ beweerde seksuele teistering voorval is by die topbestuur aangemeld,” het Magagula gesê. “Die ondersoek word in terme van Black Rock-myn se interne bepaling hanteer en maak voorsiening dat alle betrokke partye hul saak kan stel en op enige daaropvolgende besluite kan appelleer.”
Magagula wou nie kommentaar lewer oor of die betrokke bestuurder geskors is hangende die uitkoms van die ondersoek nie. Volgens NUM is net die werker geskors.
Mammburu het gesê NUM is in gesprekke met hul regspan om te verseker dat alle aanklagte teen die vrou teruggetrek word en dat die betrokke bestuurder op spesiale verlof geplaas word.
Damvlakke nog kommerwekkend laag
Soektog na vermiste Switserse man afgelas
Cradock-boere hoop op reën; kry intussen droogtehulp
Gedagte vir die dag: Christengroei
Liewe heksie · 3 jare gelede
Spesiale verlof pleeg bedrog en jy gaan op lekker verlof regtig
MM · 3 jare gelede
Nie bedrog nie…………. Seksuele teistering!
Hls · 3 jare gelede
Jy weet nie eers wat die meriete van die saak is nie. Die “dame” het ‘n poligraaftoets oor die beweerde voorval gedop.
Dit is taamlik algemeen in die besigheids bedryf om eerder die senior personeel te beskerm ten koste van die junior personeel as om toe te laat dat die waarheid uitkom. Dit beteken dat die sogenaamde waardes van die maatskappy nie die ink werd is waarmee dit geskryf is.
Kry eers die feite voor jy die maatskappy se waardes sommer net bevraagteken. Hoe beskerm mens iemand wat valslik beskuldig word?
Maria · 3 jare gelede
Net weereens ñ bewys vrouens hoort nie in die harde mynwêreld nie.
Die mynwêreld het kantore wat modern uitgerus is lyk soos kantore in ‘n stad.
brenda · 3 jare gelede
Zelda Engelbrecht · 3 jare gelede
Ek is 27, en ek werk self vir die Assmang ystererts tak, en ek is baie gelukkig in die mynbedryf. Ek is n vrou en dit is dieselfde as om in die dorp te werk. So maria, net omdat jy dit nie kan doen nie, is nie tese dis vir ons onmoontlik/ iewers waar n vrou nie hoort nie. Sies.
Rina · 3 jare gelede
Daars 2 goed fout met jou kommentaar.
Eerstens is dit in jou boek die vrou se skuld.
Is dit ook n vrou se skuld as sy verkrag word, want sy het n kort rokkie gedra?
Sy vra mos daarvoor.
Tweedens, is ons as vrouens uiters bekwaam in die mynwêreld.
Ek week alreeds 10 jaar in die mynbedryf en nee, nie in n kantoor nie.
Daar buite waar die trokke ry en die stof waai.
Vrouens in ons bedryf sukkel vandag steeds omdat daar afgter die klip mense soos jy is wat sulke snert glo en dit versprei.
Ek staan vir geen man terug nie en enige man wat ordentlik genoeg is om n vrou the respekteer sal haar uitlos.
Anders hoort daai MAN nie in die mynwêreld nie.
Ek neem aan jy is n vrou, so vandag wil ek jou mooi vra om op the hou om jou eie geslag so min te ag en niks te gun nie.
As jy dan nou elke dag will lipstiek dra en pophuis speel, by all means.
Maar sommige van ons het die dryf om iets van onsself the maak.
Cherokee. Ek is deeglik bewus van die kantore en hoe dit lyk. Ek bly in ñ myngemeenskap en daarom weet ek dis ñ harde wêreld.
Joanne · 3 jare gelede
Die mynwêreld is hard en ongenaakbaar. Nie ñ plek vir ñ vrou nie al kan ons die werk doen
Jo · 3 jare gelede
Wel by Assmang is dit nie so nie ek sal weet. Ek werk daar en my vrou. Daar is meer agter die storie.
C&J · 3 jare gelede
seksuele teistering of seks gedurende werks ure is nogsteeds teen enige maatskappy se beleid! julle weet nie wat op assmang aangaan nie
Theresa B · 3 jare gelede
Aardetjie tog – Die myne is in so vreeslike gemors dan het hul nog tyd vir sulke snert!!
FJP · 3 jare gelede
Praat met my. Ek het persoonlike ondervinding van Assmang in Kathu.
Tot my vrou by die huis was deur ‘n FLM gebel en aangeval toe hy nie sy sin kry nie.
Die myn bestuur het hom beskerm. Gaan maar so daar.
Die afrikaanse vakbond het niks gedoen om my te beskerm nie, eerder my aangeval.
Was later in ‘n kantoor gedruk en my veiligheid aangeval. Moes net daar bedank, onder druk.
Ex Black Rock · 3 jare gelede
Ek het baie lank in Black Rock gebly, en was n bestuurder daar, dis nie Kathu nie. Daar is wonderlike mense daar en ek is seker die mynbestuur sal die regte ding doen……………………